Куколь звычайны

Куко́ль звычайны, куко́ль пасяўны, зязюлін лён (Agrostemma githago) — від кветкавых раслін роду  сямейства .

 Батанічнае апісанне 
Аднагадовая травяністая мякка апушаная расліна вышынёй 40—70 см. Сцябло прамастойнае, вузлаватае, крыху галінастае. Лісце супраціўнае, сядзячае, простае, суцэльнае, лінейнае або лінейна-ланцэтнае, з гладкім краем і завостранай верхавінкай. Кветкі буйныя, адзіночныя, цёмна-ружовага колеру, часам белыя. Чашачка трубчастая, з доўгімі зубцамі. Пялёсткаў — 5. Плод — каробачка яйцападобнай формы, якая раскрываецца 5 створкамі. Насенне буйное, бугрыстае, чорнага колеру.

Расліна ядавітая, мае гліказід гітагін.

 Распаўсюджанне і экалогія 
Расліна распаўсюджана ва ўмераных абласцях Еўропы і Азіі, у Паўночнай Афрыцы (Алжыр, Лівія, Марока, Туніс)Taxon: Agrostemma githago L. // Germplasm Resources Information Network (GRIN-Taxonomy). Натуралізавалася на тэрыторыі Аўстраліі, Паўднёвай і Паўночнай Амерыкі, Паўднёвай Афрыкі, на Канарскіх астравах.

Святлолюбівая расліна, мезатроф. Расце на лугах, аблогах, пашах і агародах, у парках і садах, каля дарог.

 Гаспадарчае значэнне 
Лекавая і дэкаратыўная расліна. Засмечвае пасевы.

 Літаратура 
  — С. 100.

 Спасылкі 
 Agrostemma githago L. // ИАС «ООПТ России» 


Катэгорыя:Гваздзіковыя
Катэгорыя:Флора Еўразіі
Катэгорыя:Флора Паўночнай Афрыкі
Катэгорыя:Ядавітыя расліны
Катэгорыя:Лекавыя расліны
Катэгорыя:Дэкаратыўныя садовыя расліны
Катэгорыя:Пустазелле
Катэгорыя:Расліны, апісаныя ў 1753 годзе